Diari Oficial de la Generalitat Valenciana


Sumari del DOGV 6234, del 26-03-2010 (2010/3299)

ORDE 4/2010, de 23 de març, de la Conselleria de Solidaritat i Ciutadania, per la qual es dóna publicitat als crèdits que han de finançar les ajudes convocades per mitjà de l'Orde de 21 de desembre de 2009, per la qual s'establixen les bases i es convoquen les ajudes a entitats ciutadanes de la Comunitat Valenciana perquè dissenyen i posen en pràctica fórmules de participació ciutadana dirigides a segments de població amb més dificultats per a participar per a l'exercici 2010.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6234

Data del DOGV
:   26-03-2010

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2010/3299


Data del document
:   23-03-2010

Organisme emissor
:   Conselleria de Solidaritat i Ciutadania

Tipus de document
:   Ordre

Anàlisi jurídica

 Descriptors 

:   * ajuda pública
    * associació
    * participació política
    * drets cívics
    * suport econòmic
    * moviment associatiu
    * participació social

ORDE 4/2010, de 23 de març, de la Conselleria de Solidaritat i Ciutadania, per la qual es dóna publicitat als crèdits que han de finançar les ajudes convocades per mitjà de l'Orde de 21 de desembre de 2009, per la qual s'establixen les bases i es convoquen les ajudes a entitats ciutadanes de la Comunitat Valenciana perquè dissenyen i posen en pràctica fórmules de participació ciutadana dirigides a segments de població amb més dificultats per a participar per a l'exercici 2010. [2010/3299]  
L'Orde de 21 de desembre de 2009, (DOCV núm. 6171, de data 23 de desembre de 2009) de la Conselleria de Solidaritat i Ciutadania, per la qual es convoquen les ajudes a entitats ciutadanes de la Comunitat Valenciana perquè dissenyen i posen en pràctica fórmules de participació ciutadana dirigides a segments de població amb més dificultats per a participar per a l'exercici 2010, va ser tramitada d'acord amb el que disposa l'Orde de 26 de setembre de 1994, de la Conselleria d'Economia i Hisenda, per la qual es regula la tramitació anticipada d'expedients de gasto, i queda condicionat el finançament de les dites ajudes a l'aprovació dels crèdits corresponents. ç  
Aprovada i publicada la Llei 13/2009, de 29 de desembre, de Pressupostos de la Generalitat, per a l'exercici 2010 (DOCV núm. 6176, de data 31 de desembre de 2009), en aplicació del que establix l'apartat segon de l'esmentada orde de convocatòria, i de conformitat amb allò que s'ha preceptuat en l'article 47.11 del Decret Legislatiu de 26 de juny de 1991, pel qual s'aprova el Text Refós de la Llei d'Hisenda Pública de la Generalitat Valenciana, procedix donar publicitat als crèdits i a la línia de subvenció destinats al finançament de les ajudes regulades i convocades per l'Orde de 21 de desembre de 2009, de la Conselleria de Solidaritat i Ciutadania.  
Per raó d'això, i fent ús de les facultats que em conferixen l'article 47.11 del Text Refós de la Llei d'Hisenda Publica de la Generalitat i el Decret 207/2009, de 13 de novembre, del Consell de la Generalitat, pel qual s'aprova el Reglament Orgànic i Funcional de la Conselleria de Solidaritat i Ciutadania,   
ORDENE  
Primer   
Donar publicitat als crèdits pressupostaris i la línia de subvenció destinats a finançar les ajudes convocades per l'Orde de 21 de desembre de 2009, (DOCV núm. 6171, de data 23 de desembre de 2009), de la Conselleria de Solidaritat i Ciutadania, per la qual es convoquen les ajudes a entitats ciutadanes de la Comunitat Valenciana perquè dissenyen i posen en pràctica fórmules de participació ciutadana dirigides a segments de població amb més dificultats per a participar per a l'exercici 2010, que s'indiquen a continuació, a càrrec del programa pressupostari 112.90, Participació, Ciutadania i Xarxes Socials.  
Denominació: Ajudes a l'impuls de la participació dels col·lectius ciutadans desfavorits  
Línia de subvenció: T7310   
Consignació pressupostària: 150.151,67 €   
Procedència i quantia dels fons: propis no condicionats, 150.151,67 €.  
Segon   
De conformitat amb la normativa vigent per a l'exercici 2010, el règim general de lliuraments serà l'establit en la base novena de l'Orde de 21 de desembre de 2009, per la qual s'establixen les bases i es convoquen les ajudes a entitats ciutadanes de la Comunitat Valenciana perquè dissenyen i posen en pràctica fórmules de participació ciutadana dirigides a segments de població amb més dificultats per a participar per a l'exercici 2010.  
Tercer  
Els crèdits publicats tenen el caràcter de màxims, i no poden concedir-se subvencions una vegada esgotats, circumstància esta que haurà de publicar-se en el Diari Oficial de la Comunitat Valenciana.   
D'altra banda, si com a conseqüència de transferències pressupostàries es veren modificats estos crèdits, la seua modificació haurà de ser publicada en el Diari Oficial de la Comunitat Valenciana.  
València, 23 de març de 2010.- El conseller de Solidaritat i Ciutadania: Rafael Blasco Castany.